Diari Oficial de la Generalitat Valenciana


Sumari del DOGV 4645, del 05-12-2003 (2003/12475)

Informació pública del programa d'actuació integrada de la unitat d'execució UN-4 Figueral 2, de Biar (Alacant).
----------------------------------------------------------------------------------------------------------------

### Dades del document

Número de DOGV
:   4645

Data del DOGV
:   05-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12349


Organisme emissor
:   Proisa Empresa Constructora, SL

Tipus de document
:   Anunci

Informació pública del programa d'actuació integrada de la unitat d'execució UN-4 Figueral 2, de Biar (Alacant). [2003/X12834]
  
Mitjançant este edicte s'anuncia l'obertura d'un període d'informació pública de 20 dies, comptadors a partir de l'endemà de l'última publicació, de la documentació de la proposta d'alternativa tècnica del programa d'actuació integrada de la unitat d'execució UN-4 Figueral 2, delimitada pel Pla General de Biar (Alacant), promoguda per la mercantil Proisa Empresa Constructora, SL.
  
Esta documentació consisteix en: 1. Pla parcial. 2. Memòria juridicotècnica 3. Avantprojecte d'urbanització; i 4. Resguard acreditatiu de la sol·licitud de cèdula d'urbanització.
  
La documentació adés esmentada estarà a la vista durant l'expressat període d'exposició pública a la notaria de Carlos Javier Llorca Martínez, en Biar (Alacant), carrer Pare Arnau n° 5, de 10.00 a 14.00, de dilluns a divendres, així com a les dependències d'Urbanisme de l'Ajuntament de Biar (Alacant).
  
Es fa l'advertiment que dins del termini de 20 dies, comptadors des de la publicació de l'últim anunci, qualssevol persona podrà comparéixer a la notaria adés ressenyada per obtenir còpia de l'acta notarial de protocol·lització o sol·licitar que esta li siga exhibida dins de l'horari de 10.00 a 14.00, de dilluns a divendres, ambdós inclosos.
  
Alhora, es fa constar la possibilitat de consultar, durant el mateix termini a l'Ajuntament les actuacions derivades de la documentació que hi ha dipositada i de presentar-hi, tant al·legacions com altres alternatives tècniques que vulguen competir amb l'exposada, així com proposicions jurídiques i econòmiques per a executar qualssevol de les alternatives, tot això segons el que disposen els articles 46 i 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana.
  
Les proposicions jurídiques i econòmiques esmentades es podran presentar al Registre General de l'Ajuntament, en plica tancada dins dels cinc dies hàbils següents des del venciment del termini anterior, amb la documentació requerida per al compliment del que exigeixen els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'Ajuntament el dia hàbil següent a la conclusió del termini per presentar-les. Durant els deu dies següent a l'obertura de pliques, totes les actuacions estaran a la vista per consulta i al·legacions abans de l'aprovació del Programa i l'adjudicació de l'execució.
  
El present compleix la funció de notificació per edictes, de conformitat amb el que preveu l'art. 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte dels propietaris de parcel·les la titularitat o el domicili dels quals a efectes de notificacions es desconeix.
  
Cosa que fem pública amb el present avís, als efectes oportuns.